آلمان فدرال مجلسی نینگ قراری محکوم ایتیلماقده
ترکیه جمهور رئیسی رجب طیب ایردوغان 1915 نچی ییل حادثه لری بیلن تیگیشلی ارمنی ادعالری بیلن علاقه لی قانون لایحه سی نینگ قبول ایتیلیشی نینگ بو اولکه بیلن مناسبت گه جدی معناده تأثیر قالدیررلیگینی بیان ایتدی. رسمی سفر چوکاتیده کنیاگه کیتگن جمهور رئیس ترکیه گه قیتیب بارگن دن کیین آتیله دیگن آدیم لر علاقه لی بیانات بیررلیگینی معلوم قیلیب، تشقی ایشلر وزیرلیگی یوکسک مرتبه لی اداره چیلر بیلن تیکشیریب چقرلیگینی بیلدیردی.
باش وزیر بن علی ییلدیریم ایسه برلین ده گی ترکیه بویوک ایلچیسینی مشوره اوچون ترکیه گه دعوت ایتگن لیگینی بیان ایتدی. ییلدیریم آلمان مجلسیده تصویب بولگن 1915 نچی ییل ده گی حادثه لر بیلن علاقه لی ارمنی ادعالری بیلن تیگیشلی قانون لایحه سی نینگ ترکیه نینگ قبول ایتیشی نینگ ممکن ایمس ایکن لیگینی اورغوله دی. باش وزیر بیزنینگ اوتمیشیمیز معلوم دیر. بو خطالی بیر تصمیم دیب بهالندیردی.
تشقی ایشلر وزیری مولد چاووش اوغلی اوزلری نینگ قارانغو صحیفه لرینی بی مسؤلانه ایریم اولکه لرنینگ تاریخینی قاره لب یاپیش لری ممکن ایمس دیر، دیدی.
جمهوریت خلق حزبی نینگ ملت وکیلی باریش یارقه داش ایسه بو قرار یوق حکمیده دیر. پارلمانلر بوکبی تاریخی حادثه لر بیلن علاقه لی تصمیم آلی شدن قول تارتیش لری کیره ک، دیدی.
ترکیه بویوک ملت مجلسی آلمان پارلمانی نینگ قرارینی محکوم ایته دیگن بیر اعلامیه یایینله ماقچی بولیب فعالیت باشله تدی.
رای گیرلیک پروسه سیگه آلمان باش وزیری انجیلا مارکیل قتنشمه دی. مارکیل راگیرلیک بولیب اوتیشی بیلن ترکیه بیلن هر تامانلمه و کوچلی مناسبتیمیز موجود دیر دیب بیانات بیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
